Na temelju članka 47. stavka 3. točke 7. Statuta Grada Vukovara („Službeni vjesnik“ Grada Vukovara br. 4/09, 7/11, 4/12, 7/13, 7/15, 1/18 i 2/18 – *pročišćeni tekst,* 7/19 – Odluka Ustavnog suda RH, 3/20, 3/21 i 15/22) gradonačelnik Grada Vukovara objavljuje

**JAVNI POZIV**

**za prijavu učenika na dječje ljetovanje na otoku Čiovu u 2024. godini**

**I.**

Predmet ovog Javnog poziva je prikupljanje pisanih prijava za upis učenika na dječje ljetovanje na otoku Čiovu u 2024. godini.

 **II.**

U sklopu programa dječjeg ljetovanja na otoku Čiovu boravit će 47 učenika i 3 voditelja/pratitelja u terminu od *07. 08. do 14.08. 2024. godine.*

**III.**

Na dječjem ljetovanju na otoku Čiovu mogu sudjelovati učenici od završenog 2. do završenog 5. razreda osnovne škole s područja grada Vukovara i sa prebivalištem u gradu Vukovaru, a prema sljedećim kriterijima:

1. **Prosjek ocjena u školskoj godini 2022/2023.**
* *Djeca koja imaju loše vladanje temeljem svjedodžbe o završenom razredu bit će izuzeta iz daljnje evidencije na navedeno ljetovanje bez obzira na prosjek ocjena, a nepotpune i nepravovremene prijave neće se uzeti u razmatranje.*

**Ukoliko učenici imaju isti prosjek ocjena, prednost imaju učenici:**

* s uzornim vladanjem,
* iz obitelji korisnika zajamčene minimalne naknade,
* iz obitelji korisnika prava na dječji doplatak,
* učenici koji nisu bili na ljetovanju u organizaciji Grada Vukovara u 2023. godini,

Povjerenstvo će odrediti voditelje/pratitelje na prijedlog škola s područja grada Vukovara i izraditi konačnu listu učenika za odlazak na navedeno ljetovanje.

**IV.**

Prijava učenika na dječje ljetovanje na otoku Čiovu podnosi se na standardiziranom obrascu (*u privitku)* u UO za društvene djelatnosti Grada Vukovara, dr. Franje Tuđmana 1, Vukovar ili na e-mail adresu; ines.pavlovic@vukovar.hr.

Uz ispunjeni standardizirani obrazac za prijavu potrebno je priložiti slijedeće dokaze:

1. presliku osobne iskaznice jednog roditelja,

2. presliku svjedodžbe učenika za šk. god. 2022/2023.,

3. presliku rodnog lista ili osobne iskaznice učenika,

**Dodatna dokumentacija** *(samo za korisnike)***:**

1. Rješenje o pravu na zajamčenu minimalnu naknadu ili
2. Dokaz o pravu na dječji doplatak.

***Prijave se zaprimaju od 19. srpnja 2024.- do 26. srpnja 2024. godine.***

**V.**

Odluka o odabiru učenika za ljetovanje na otoku Čiovo biti će objavljena na službenoj web stranici Grada Vukovara, najkasnije do 31. srpnja 2024. godine.

Za sve dodatne informacije u svezi ovog Javnog poziva zainteresirani se mogu obratiti na broj telefona: 032/456-503 ili osobno u Upravnom odjelu za društvene djelatnosti Grada Vukovara.

REPUBLIKA HRVATSKA

VUKOVARSKO-SRIJEMSKA ŽUPANIJA

GRAD VUKOVAR

GRADONAČELNIK

KLASA: 550-05/24-01/5

URBROJ: 2196-1-02-24-7

Vukovar, 17. srpnja 2024. godine.

GRADONAČELNIK

 Ivan Penava